hu it hu hu hu hu hu it fi hu en hu en hu en hu it hu hu de pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat da de el eo es et fi he id it ja ko lb lt en nb pl pt ru sl hbs_lat sv tr fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. június 29.
Ugrás a navigációhoz Ugrás a kereséshez
A Wikimédia Commons tartalmaz Campari témájú médiaállományokat.
A Campari aperitifként fogyasztott keserűlikőr (bitter), melyet alkoholból, valamint gyógynövények és gyümölcsök (köztük keserűnarancs) kivonatából készítenek. Keserű íz és vörös szín jellemzik, alkoholfokát a célországtól függően állítják be 20,5% és 28% között (Magyarországon 25%). Általában koktélösszetevőként használják szódavízzel, borral, vagy citrusfélék, például narancs vagy citrom levével. Az olaszországi székhelyű nemzetközi vállalat, a Campari Group terméke.
A Camparit Magyarországon sokszor tévesen a vermutok közé sorolják,[1][2][3] melyek azonban borból készülnek, alacsonyabb az alkoholtartalmuk, és legtöbbször az ízük is kevésbé keserű.
A Campari története 1860-ban kezdődött, ekkor találta ki receptjét Gaspare Campari az olaszországi Novarában. A recept titkos, és a gyártó elmondása szerint 1860 óta nem változott. Az italt eredetileg a bíbortetűből nyert kárminnal festették.
A Campari első üzeme 1904-ben nyílt Sesto San Giovanniban, Milánótól nem messze. Az italt árusító bároktól megkövetelte a Campari Bitters tábla elhelyezését. Gaspare fia, Davide Campari igazgatósága alatt az italt exportálni kezdték, először a Francia Riviéra szívében fekvő Nizzába, majd a tengerentúlra. A Camparit ma 190 országban árusítják.
Az olasz piacon Campari Soda néven palackozva is kapható a szódával kevert Campari (10% alkoholtartalommal), melyet a Fortunato Depero által 1932-ben tervezett üvegbe töltenek. A Camparit később egyéb keserédes italok követték, például az 1952 óta Máltán gyártott Kinnie.
A Campari pótolhatatlan összetevője az olyan klasszikus koktéloknak, mint a Negroni, a Garibaldi, vagy az Americano, melynek elnevezésekor még kevés amerikai ismerte a Camparit. Felhasználható sörbet készítésekor is.
Ez a szócikk részben vagy egészben a Campari című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ Campari 0,7l Bitter Archiválva 2011. december 7-i dátummal a Wayback Machine-ben gyartotol.hu
↑ JazzCafé. [2016. március 4-i dátummal az eredetiből archiválva]. (Hozzáférés: 2012. március 7.)
↑ Varga Kávéház Archiválva 2012. május 25-i dátummal a Wayback Machine-ben kínálat
A lap eredeti címe: „https://hu.wikipedia.org/w/index.php?title=Campari&oldid=22795992”
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. június 29., 12:13
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.